એક દિવસ માતાભક્તિના જીવનમાં વિધાતા બ્રહ્માને આશ્ચર્ય થાય એવો સુખનો સૂર્યોદય થયો. વૈશાખ શુક્લ એકાદશીની રાત્રીએ જાગરણ કરતા આ દંપતિ અને ઋષિઓને શ્રીકૃષ્ણચંદ્રે બાળ સ્વરૂપે પ્રગટ થવાનું વચન આપ્યું. અશ્વત્થામા જેવા દુરાત્માએ આપેલા શાપને મિથ્યા કરતા ચૈત્ર શુક્લ નવમીની રાત્રે દેવહુતિ જેવી કાંતિમતિ માતા ભક્તિદેવીએ બીજાપુત્રને જન્મ આપ્યો.ભક્તિદેવીના દ્વિતીય પુત્ર એ જ આપણા ઈષ્ટદેવ બાળપ્રભુ શ્રી ઘનશ્યામ મહારાજ. સબ દુઃખ દર્દની દવા મળી ગઈ.